section_heading: Klinički pregled
paragraph_text: Oko je jedinstveno zbog prozirnosti svojeg optičkog aparata. S odgovarajućom optičkom opremom i lećama, moguće je pregledati gotovo sve strukture oka. Optički disk može se pregledati pomoću direktnog oftalmoskopa. Pregled biomikroskopom uz prikladne asferične fokusirajuće leće (biomikroskopska indirektna oftalmoskopija) pruža mogućnost detaljnog stereoskopskog pregleda optičkog diska i struktura unutar oka. Pregled optičkog diska oftalmoskopom ili biomikroskopom daje uvid u stanje optičkog živca. Takavi pregledom liječnik uočava boju i veličinu fiziološke ekskavacije optičkog diska, oštrinu rubova, edem, krvarenje, ili bilo koju drugu anomaliju, a korisno je u otkrivanju glaukoma i ostalih optičkih neuropatija, optičkog neuritisa, prednje ishemičke neuropatije vidnog živca itd. Žene u naprednom stadiju trudnoće s preeklampsijom trebale bi biti oftalmološki pregledane, kako bi se pregledom optičkog diska što ranije otkrio porast intrakranijalnog tlaka.